Το Ειδικό Πολεοδομικό Σχέδιο, άρθρο 8 Ν. 4447/2016, όπως αντικαταστάθηκε με το άρθρο 11 Ν. 4759/2020
Creators: name: Παπάζογλου, Νικόλαος Κυριάκου
Publisher: name: Aristotle University of Thessaloniki
Year: 2022
Subjects: Πολεοδομικός Σχεδιασμός
Περιβαλλοντική Προστασία
Βιώσιμη/Αειφόρος Ανάπτυξη
Urban Planning
Environmental Protection
Sustainable Development

description: Στη μελέτη που ακολουθεί επιχειρείται μία ανάλυση του νέου συστήματος του πολεοδομικού σχεδιασμού μέσα από το πρίσμα του Ειδικού Πολεοδομικού Σχεδίου, όπως θεσπίστηκε αρχικά με τις διατάξεις του Ν. 4447/2016 και στη συνέχεια του Ν. 4759/2020, και το οποίο αποτελεί πλέον ένα από τα δύο βασικά εργαλεία του πρώτου επιπέδου πολεοδομικού σχεδιασμού στην Ελλάδα. Η μελέτη διακρίνεται σε δύο μέρη. Στο πρώτο μέρος παρουσιάζονται ορισμένες βασικές αρχές του συνολικού συστήματος χωροταξικού και πολεοδομικού σχεδιασμού, όπως διαμορφώθηκαν υπό την ισχύ των προηγούμενων νομοθετικών πλαισίων και, ιδίως, μέσα από τη συστηματική επεξεργασία και ερμηνεία τους από τη νομολογία του Συμβουλίου της Επικρατείας. Παρουσιάζονται οι βασικές θέσεις που αφορούν την κατανομή των αρμοδιοτήτων πολεοδομικού σχεδιασμού στα διάφορα όργανα της Διοίκησης, ενώ ακολούθως εξετάζεται η αμφίδρομη σχέση χωροταξικού και πολεοδομικού σχεδιασμού, καθώς και λοιπές, ουσιώδεις αρχές σχετικά με την προστασία του περιβάλλοντος και την ορθολογική πολεοδομική οργάνωση των πόλεων και των οικισμών. Στο δεύτερο μέρος της μελέτης εξετάζεται το νομοθετικό πλαίσιο του Ειδικού Πολεοδομικού Σχεδίου, μέσα από την παρουσίαση και την ερμηνεία των σχετικών διατάξεων και με άξονα τα μέχρι σήμερα πορίσματα της νομολογίας. Εξετάζεται το περιεχόμενο του νέου αυτού σχεδίου, η διαδικασία εκπόνησης, έγκρισης και τροποποίησής του, καθώς και η νομική φύση των κανόνων που θεσπίζονται γενικώς με τα πολεοδομικά σχέδια, με στόχο τη διατύπωση προτάσεων για την ερμηνευτική προσέγγιση του Ειδικού Πολεοδομικού Σχεδίου. Ειδικό κεφάλαιο αφιερώνεται στα ήδη υπάρχοντα, διάσπαρτα στην πολεοδομική νομοθεσία, ειδικά χωρικά εργαλεία, τα οποία έχουν έναν, κατά κύριο λόγο, οικονομικό και αναπτυξιακό στόχο, και πλέον ενοποιούνται νοηματικά υπό το ευρύτερο πλαίσιο του Ειδικού Πολεοδομικού Σχεδίου. Βασική θέση και συμπέρασμα, που αναδεικνύεται μέσα από το σύνολο της μελέτης, είναι η σαφής υπεροχή του Ειδικού Πολεοδομικού Σχεδίου στο νέο σύστημα πολεοδομικού σχεδιασμού, υπεροχή η οποία αποτυπώνεται ήδη άλλωστε, από την εκτεταμένη αξιοποίηση του νέου πολεοδομικού εργαλείου για την προώθηση της οικονομικής και οικιστικής ανάπτυξης, σε συνδυασμό πάντοτε με την αναγκαία μέριμνα για την προστασία του φυσικού και πολιτιστικού περιβάλλοντος
description: The following study attempts an analysis of the new system of urban planning through the prism of the Special Urban Plan, as initially established by the provisions of law 4447/2016 and then law 4759/2020, and which is now one of the two basic tools of the first level of urban planning in Greece. The study is divided into two parts. The first part presents some basic principles of the overall system of spatial planning and urban planning, as formulated under the force of previous legislative frameworks and, in particular, through their systematic elaboration and interpretation by the jurisprudence of the Council of State. The main positions concerning the distribution of urban planning responsibilities in the various bodies of public administration are presented, while then the two-way relationship between spatial planning and urban planning is examined, as well as other essential principles related to environmental protection and rational urban planning and of settlements. The second part of the study examines the legislative framework of the Special Urban Plan, through the presentation and interpretation of the relevant provisions and focusing on the findings of the jurisprudence to date. The content of this new plan, the process of its preparation, approval and amendment, as well as the legal nature of the rules generally established by the urban plans are examined, with the aim of formulating proposals for the interpretative approach of the Special Urban Plan. A special chapter is dedicated to the already existing, scattered in the urban legislation, special spatial tools, which have, mainly, economic and development target and are now semantically integrated under the wider framework of the Special Urban Plan. The main position and conclusion, which emerges through the whole study, is the clear superiority of the Special Urban Plan in the new urban planning system, a superiority which is already reflected by the extensive use of the new special urban planning tool for the promotion of economic and residential development, always combined with the necessary care for the protection of the natural and cultural environment